Z A P I S N I K
31. sjednice Vijeća Mjesnog odbora Gornja Dubrava,
održane 27. studenog 2023.
u prostoru objekta mjesne samouprave Dravska 4,
s početkom u 20,00 sati



NAZOČNI ČLANOVI VIJEĆA: Davor Mačukat, Slavko Klarić, Ivana Jerbić, Ivica Škalfa

NENAZOČNI ČLANOVI VIJEĆA: Siniša-Senad Musić, Gabrijela Divković, Mirjana Šimić


Predsjedava: Slavko Klarić, predsjednik Vijeća

Zapisnik vodi: Ivana Jerbić


Predsjednik konstatira da je nazočno 4 od ukupno 7  članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika  30. sjednice Vijeća., bez izmjena.

Na prijedlog predsjednika Vijeće jednoglasno utvrđuje dopunu dnevnog reda:

1. Projekt MNT Dubrava Cup 2024.
2. Jednokratno korištenje prostorija mjesne samouprave uz naknadu – donošenje zaključka
3. Povremeno korištenje mjesne samouprave – Lička izvorna skupina „Plješevica“- donošenje zaključka


DNEVNI RED:

1. Plan malih komunalnih akcija Mjesnog odbora Gornja Dubrava za 2024.
2. Prijedlog radova na održavanju nerazvrstanih cesta Mjesnog odbora Gornja Dubrava – donošenje zaključka
3. Prijedlog za postavljanje uspornika prometa u Potočkoj ulici – donošenje zaključka
4. Izbor domara – donošenje zaključka
5. Projekt MNT Dubrava Cup 2024.
6. Jednokratno korištenje prostorija mjesne samouprave uz naknadu – donošenje zaključka
7. Povremeno korištenje mjesne samouprave – Lička izvorna skupina „Plješevica“- donošenje zaključka
8. Pitanja, prijedlozi i obavijesti.



Ad 1. Plan malih komunalnih akcija Mjesnog odbora Gornja Dubrava za 2024.

Zbog izmjene i dorade Plan malih komunalnih akcija Mjesnog odbora Gornja Dubrava središte uvojiti će se na idućoj sjednici.

Ad 2. Prijedlog radova na održavanju nerazvrstanih cesta Mjesnog odbora Gornja Dubrava 

Prijedlozi radova na održavanju nerazvrstanih cesta Mjesnog odbora Gornja Dubrava usvojiti će se nakon donošenje Plana malih komunalnih akcija.

Ad 3.  Prijedlog za postavljanje uspornika prometa u Potočkoj ulici 

Vijeće jednoglasno donosi

Z A K  LJ U Č A K
o prijedlogu za postavljanje uspornika u Potočkoj ulici


Vijeće Mjesnog odbora Gornja Dubrava zahtjev građana prosljeđuje na Vijeće Gradske četvrti Gornja Dubrava i Gradski ured za mjesnu samoupravu, promet, civilnu zaštitu i sigurnost.


Ad 4.  Izbor domara 

Vijeće jednoglasno donosi

Z A K LJ U Č A K
o izboru domara

Za domara u objektu mjesne samouprave, Dravska 4, imenuje se Damir Peti.



Ad 5.  Projekt MNT Dubrava Cup 2024.

Predsjednik usmeno informira članove o dopisu organizatora MNT Dubrava Cup 2024.
Vijeće jednoglasno donosi


Z A K LJ U Č A K
o projektu MNT Dubrava Cup 2024.


I. Vijeće prihvaća i podržava održavanje projekta MNT Dubrava Cup 2024.

II. Vijeće predlaže da se sredstva za Plan potreba za aktivnostima, programima i projektima unapređenja kvalitete života građana iskoriste za projekt MNT Dubrava Cup 2024.
 

Ad 6.  Jednokratno korištenje prostora mjesne samouprave uz naknadu

Članovi Vijeća primili su pisani materijal uz poziv.
Vijeće jednoglasno donosi

Z A K LJ U Č A K
o jednokratnom korištenju prostora Mjesnog odbora Gornja Dubrava uz naknadu


I. Vijeće odobrava korištenje prostora Mjesnog odbora Gornja Dubrava, Dravska 4, dvorana ukupne površine 96 m², povodom proslave Prve pričesti, dana 21. travnja 2024. u vremenu od 14,00 do 19,00 sati.
II. Za korištenje prostora iz točke 1. ovog zaključka utvrđuje se naknada u iznosu od 0,08 €/0,60 kn po m².
III. Ovaj će se Zaključak uputiti Gradskom uredu za mjesnu samoupravu, promet, civilnu zaštitu i sigurnost na daljnje postupanje.



Ad 7.  Povremeno korištenje mjesne samouprave za potrebe Ličke izvorna skupina „Plješevica“
Članovi Vijeća primili su pisani materijal uz poziv.
Vijeće jednoglasno donosi


Z A K LJ U Č A K
o davanju na povremeno korištenje prostora mjesne samouprave

I. Vijeće Mjesnog odbora  Gornja Dubrava odobrava povremeno korištenje prostora u objektu mjesne samouprave Gornja Dubrava, Dravska 4, Ličkoj izvornoj skupini „Plješevica“.

II. Prostor će se koristiti prvu subotu u mjesecu od 18,00 do 21,00 sat, drugu, treću i četvrtu nedjelju od 18,00 do 21,00 sat.

Ad 8. Pitanja, prijedlozi i obavijesti

Nije bilo rasprave

Dovršeno u 21,15 sati.
U Zagrebu, 27. studenog 2023.

